Miranda Ričardsone
Miranda Džeina Ričardsone (angļu: Miranda Jane Richardson, dzimusi 1958. gada 3. martā) ir angļu aktrise. Savu debiju piedzīvojusi Maika Ņūela filmā Dance with a Stranger (1985). Nominēta Amerikas Kinoakadēmijas balvai kategorijā "Labākā aktrise otrā plāna lomā" par filmu Damage (1992) un kategorijā "Labākā aktrise galvenajā lomā" par filmu Tom & Viv (1994). Septiņas reizes Ričardsone nominēta BAFTA balvai, saņemot to par filmu Damage, kā arī septiņas reizes nominēta Zelta globusa balvai, saņemot to par filmu Enchanted April (1991) un TV filmu Fatherland (1994). Piedalījusies arī filmās "Saules impērija" (1987), The Crying Game (1992), "Apustulis" (1997), "Jātnieks bez galvas" (1999), "Vistu dumpis" (2000), "Stundas" (2002), "Zirneklis" (2002), "Operas spoks" (2004), "Harijs Poters un Uguns biķeris" (2005), "Soutlendas stāsti" (2006), "Jaunā Viktorija" (2009), Made in Dagenham (2010), Belle (2013) un "Stiprāks" (2017).